Tesne jaruge

Tesne Jaruge je dio šumskog kompleksa planine Jelova Gora, opština Bajina Bašta, Srbija. Uredbom Vlade RS proglašene su 2015. godine zaštićenim područjem II kategorije, regionalnog odnosno velikog značaja, kao Strogi rezervat prirode „Tesne Jaruge”. Ukupna površina zaštićenog područja je 2,92 ha i u državnoj je svojini. Strogi rezervat prirode „Tesne Jaruge” stavlјa se pod zaštitu radi radi očuvanja bukove šume u dolini Okoliške reke koja je prekrivena različitim vrstama tresetnih mahovina (Sphagnum ssp.), hibrida obične breze (Betula pendula) i malјave breze (Betula pubescens), retke i ugrožene vrste i borealnog relikta, kao i reliktne vrste paprati rebrače (Blechnum spicant). Na području Strogog rezervata prirode uspostavlјa se režim zaštite I stepena. Na površinama na kojima je utvrđen režim zaštite I stepena sprovodi se stroga zaštita kojom se omogućavaju procesi prirodne sukcesije i očuvanje staništa i životnih zajednica u uslovima divlјine. Pored zabrane i ograničenja koje su regulisane propisima kojima se uređuje zaštita prirode, zabranjuje se i promjena namjene zaštićenog područja. Reference